Διονύσιος Πύρρος

Ο Διονύσιος Πύρρος ο Θετταλός (1774 ή 1777, Καστανιά Τρικάλων - 12 Φεβρουαρίου 1853, Αθήνα), ήταν καλόγερος, ιατρός, συγγραφέας και εκδότης.

Βίος
Ο Διονύσιος Πύρρος ήταν καλόγερος από την Θεσσαλία. Φοίτησε στα σχολεία της ιδιαίτερης πατρίδας του, στον Τύρναβο και στις Κυδωνιές. Μαθήτευσε στους Ιωάννη Πέζαρο και Βενιαμίν Λέσβιο. Στη  συνέχεια σπούδασε ιατρική στην Ιταλία, κι όταν επέστρεψε δίδαξε φιλοσοφία και επιστήμες στην Αθήνα. Μετά την Επανάσταση επέστρεψε πάλι στην Αθήνα αφοσιωμένος στην συγγραφή και στην εξάσκηση της ιατρικής. Πέραν του συγγραφικού του έργου ασχολήθηκε και με τη δημιουργία χαρτών και ουράνιων και υδρόγειων σφαιρών. Επίσης αποπειράθηκε να δημιουργήσει εργοστάσιο χαρτοποιίας αλλά απέτυχε. Μετεπαναστατικώς σύστησε λιθογραφείο στην Αθήνα. Τα βιβλία που είχε τυπώσει τα υπολόγιζε σε 25.000 τόμους και κάλυπταν ένα εύρος αντικειμένων: ιατρικά, γεωγραφικά, ιστορικά, θρησκευτικά, ηθοπλαστικά, γραμματικά. Πέθανε στις 13 Φεβρουαρίου 1853.

Παραπομπές

Πηγές
Γιάννης Κορδάτος, Ιστορία της Νεώτερης Ελλάδας, Τόμος 12.
Κωνσταντίνος Δημαράς, «Διονύσιος Πύρρος», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.154-155

Αγωνιστές του 1821
Έλληνες μοναχοί

Έλληνες εκπαιδευτικοί